Előterjesztés Zalakaros Város Önkormányzata Képviselőtestülete 2024. április 25-én tartandó ülésére

Napirend címe: „Virágos Magyarországért” környezetszépítő versenyen részvétel

Előterjesztést készítette: Bodor Johanna igazgatási ügyintéző
Tisztelt Képviselőtestület!
Zalakaros Város első alkalommal 1995. évben, azóta pedig minden évben csatlakozott a „Virágos Magyarországért” (Entente Florale Europe) pályázati programhoz. Városunk 2022. évben a legvirágosabb település címet, fődíjat nyerte el az ezer főnél népesebb kisváros kategóriában, 2023. évben pedig a Magyar Tájépítészek Szövetségének különdíját, illetve megkaptuk a lehetőséget arra, hogy a tavalyi verseny kiemelt díjazottjaként képviselhetjük hazánkat Debrecen várossal a 2024. évi Entente Florale Europe nemzetközi tájépítészeti és virágosítási versenyen.
Jelen előterjesztés időpontjában a pályázat kiírásra került, ezért kérjük a tisztelt képviselőtestületet, hatalmazza fel a polgármestert a pályázat benyújtásával kapcsolatos intézkedések megtételére.

Határozati javaslat:

Képviselőtestület:

1./ egyetért azzal, hogy Zalakaros Város Önkormányzata 2024. évben is csatlakozzon a „Virágos Magyarországért” környezetszépítő versenyre vonatkozó pályázati programhoz.

2./ felhatalmazza a polgármestert a pályázat benyújtásával kapcsolatos intézkedések megtételére.

Határidő:             pályázati felhívás szerint
Felelős:               Novák Ferenc polgármester
Operatív felelős: Bodor Johanna igazgatási ügyintéző
Zalakaros 2024. április 10. 

